**Názov podujatia: Workshop „Ako môže byť sektor MNO efektívny partner“**

**v rámci projektu**

**,,Efektívne zapojenie občianskej spoločnosti do programovania, implementácie a monitorovania EŠIF zavádzaním participatívnych postupov 2“**

**Dátum, čas:** 21.6.2022; 09:00 – 14:00 hod.

**Miesto:** Bratislava, Výskumnéhý ústavu vodného hospodárstva

**Zápis**

Dňa 21.06.2022 sa v priestoroch Výskumného ústavu vodného hospodárstva v Bratislave zrealizovala workshop s názvom „Ako môže byť sektor MNO efektívny partner“ , ktorého cieľom bolo:

* Reflektovať a zhodnotiť doterajší priebeh spolupráce MNO a štátu a hovoriť o predstavách/plánoch do budúcna.
* Predstaviť rámec pre spoluprácu v novom programovom období - vychádzame zo systému riadenia partnerstva pre nové fondy.
* Získať kritickú spätnú väzbu na systém práce, ktorá bude podkladom pre dotvorenie ďalšej fázy projektu Partnerstvo.

**Hlavné výstupy workshopu „Ako môže byť sektor MNO efektívny partner“**

Hodnotenie spolupráce počas programovania fondov EÚ

Spoluprácu hodnotili rovnako pozitívne tak zástupcovia ministerstiev, ako aj MNO. Štát potrebuje zapájanie a spoluprácu s „terénom“ pretože nevidí do všetkých premenných.

Pozitívne je hodnotená „tvár“ sektora v podobe inštitúcií, ako je Komora MNO Rady vlády pre MNO. Mandát a legitimita zástupcov MNO nominovaných cez Komoru MNO vytvára istejšie a transparentnejšie prostredie pre spoluprácu štátu s MNO.

Problematické je prepojenie medzi politikami a na medzirezortnej úrovni, tu je ďalšia pridaná hodnota MNO a ÚSV ROS, ktoré často iniciujú dialóg v medzirezortnom priestore.

Vnímanie systému do budúcna

Prezentovaný systém riadenia partnerstva a spolupráce so zástupcami občianskej spoločnosti vnímajú účastníci pozitívne. Zástupcovia ministerstiev upozorňujú na mieru ambície vo vzťahu participatívnej príprave výziev. Proces musí byť kapacitne zvládnuteľný.

To platí aj pre kapacity MNO. Ak sa systém nastaví príliš intenzívne, sektor MNO bude mať problém s kapacitami a to aj v prípade dispozície technickej pomoci.

Dôležité je rozhodovanie o tom, ktoré výzvy budú pripravované participatívne a ktoré nie, kompetenciu v tomto by mal mať RO/SO a monitorovací výbor a jeho komisie, systém navrhuje priradiť toto rozhodovanie k schvaľovaniu indikatívneho harmonogramu výziev.

Mal by vzniknúť mechanizmus pre kontinuálnu spoluprácu počas implementácie výziev, celého ich životného cyklu. Navrhovaná metodika participatívnej prípravy výziev s týmto počíta.

Dôležitý bude aj systém monitorovania, musí byť vytvorený dostatočný pracovný priestor, aby systém nebol iba formálny. Dôležitá bude vnútorná štruktúra MV PSK.

Systém musí byť aplikovateľný na všetky skupiny zainteresovaných aktérov, nie len na MNO. Za týmto účelom je možná ďalšia spolupráca MIRRI SR a ÚSV ROS, prípadne iných zástupcov socioekonomických partnerov.

Dôležité je vzdelávanie a budovanie kapacít v oblasti participácie na strane štátnej správy, ako aj MNO a zber a prenos príkladov dobrej praxe aj zo zahraničia.

Budovanie ľudských kapacít na ministerstvách je realistický skôr školením existujúcich kapacít. Vytváranie miest koordinátorov participácie je problematické. Napriek tomu ÚSV ROS túto možnosť preverí.

Čo ďalej?

ÚSV ROS pripraví návrh metodiky pre participatívnu prípravu výziev a bude ju konzultovať so zainteresovanými aktérmi.

ÚSV ROS spustí proces identifikácie dopytu po participácii z pohľadu MNO a z pohľadu ministerstiev, aby bolo možné začať prípravu dizajnovania participatívnych procesov.

Zapísal: Lenka Babicová a Miroslav Mojžiš

Dátum: 21.06.2022